Lundergård Revyen 2019

”Døren er åben”

I en tid hvor vi har tendens til at lukke vore døre, har vi valgt at åbne vores, og tag et blik på alt det, der rører sig uden for.

Vi lukker kort sagt døren op for verden med et åbent sind, for vi vil så nødigt gå glip af noget. Og når døren er åben, kan vi både kigge ud og kigge ind!

Bare rolig - vi skal nok lade være med at smække med døren. Men måske er der et par stykker, der får fingrene i klemme, og som man siger: ”Når en dør lukkes, åbnes en anden.”, hvad enten det er på klem eller på vid gab.

Det er aldrig til at vide, hvem der banker på før døren er åben, eller hvem der lukker op for den sags skyld. Men måske kan man blive positivt overrasket.

Vi lover i hvert fald at gi’ den hele ”karmen”…, når vi kigger ind ad nøglehullet til hr. og fru Danmarks dagligstue – gad vide hvad der gemmer sig bag lukkede døre?

Så kom glad når Lundergård Revyen 2019 lukker døren op, inviterer inden for og byder velkommen.

Vi ses!

Instruktricerne

Anne Mette og Dorte